**DRAMSKA LICA:**

**DOMINIK – DOMENIKA UGRIN**

**DOMINIKOVA OSOBNOST 1 – KATARINA MARČIĆ**

**DOMINIKOVA OSOBNOST 2 – IVAN LUKA LONČAR**

**EDITA - LUCIJA KOMIĆ**

**EDITINA OSOBNOST 1 – LUKA SINOVČIĆ**

**EDITINA OSOBNOST 2 – MARIJA ROGULJIĆ**

**VERONIKA – DOLORES ŠEPUTIĆ**

**VERONIKINA OSOBNOST 1 – ROZA SAPUNAR**

**VERONIKINA OSOBNOST 2 – MARCELA MIHANOVIĆ**

**PRIPOVJEDAČ – NIKA STIPANOVIĆ**

**SCENA 1**

Bohemian rapsody pjesma, koreografski - dizanje i spuštanje likova i osobnosti.

Likovi odjeveni u bijelo, osobnosti odjevene u crno. Po završetku pjesme svi odlaze sa scene osim Dominika.

**SCENA 2**

*(Dominik sjedi za stolom, tipka na mobitel i dođe mu poruka od prijatelja)*

**Dominik**: Zar opet? Svaki dan u isto vrijeme, Editaaa! *(tipka i mrmlja u bradu svoj odgovor)* Ne, ne mogu van, moram učiti. Pošalji!  *(govori u bradu, tiho)* Kako je naporna...

*(Dominik nastavlja surfati, a osobnosti polako ulaze u scenu, šetaju oko njega, osobnost 1 se krevelji, a osobnost 2 zabrinuto gleda)*

**Osobnost 1:** Tako, tako ostani kući. Nemaš hobije, nemaš izvanškolske aktivnosti, izgubi još sve prijatelje i postani potpuno beskoristan.. I onda joj se usudiš poslati takvu poruku.

**Dominik** *(oštro odgovara):* Imam ja prijatelja! No, oni su mi nepotrebni, znaš, nisu kao ja.

**Osobnost 2**: Nisu kao ti? Čuj ti njega. Zašto bi trebali biti kao ti? Kakav bi to svijet bio kada bi svi bili isti?

*(osobnost 1 se podrugljivo nasmije, a osobnost 2 se čudi i brine dok Dominik gasi mobitel i diže se sa stola)*

**Dominik:** Aloooo! *(glasno i pokazujući rukama prema njima)* Bilo bi vam pametnije da se vas dvije usuglasite i na kraju krajeva meni bi bilo lakše tako. Ali, ako to nećete, ja ću donijeti svoj sud, pa ipak ste vi iz moje glave proizašle! Edita je naporna, sve što želi je ići van, pričati o životu i njegovoj biti i družiti se! Biti ili ne biti pitanje je sad, umrijeti, samo usnuti, i to je sve. *(podrugljivo citira Hamleta)*

**Osobnost 1:** Eee moj Kolumbo, napokon si shvatio da je prijateljstvo naporno i nepotrebno. Smiješno je što bilo što drugačije očekuješ. Nikad čovjeka od tebe…

**Dominik:** Ništa vi mene ne kužite. Svi očekujete previše od mene! Ona očekuje previše od mene! A ja ionako znam da će ona biti tu kada zagrmi bez obzira na sve, bio ja čovjek iliiii…salamander! Štoviše, mislim da je potajno zaljubljena u mene i kad to zamislim dođe mi neki osjećaj evo ovako blaaaaahhhhh *(stavlja vlastite ruke prekriženo oko vrata i glumi da ga guše)*

**Osobnost 2:** Ma daj, ona samo očekuje dobro uzajamno prijateljstvo. A ta bezuvjetna podrška, o kojoj sanjariš, vrlo lako ti može skliznuti iz ruku. Nemoj ispitivati granice nečije ljubavi i strpljenja.

**Dominik:** Pffff… *(Dominik zakoluta očima, ispusti zvuk)*

**Dominik:** A Veronika….*(uzdahne i ode sa scene)*

**SCENA 3**

*(Na scenu ulazi Edita i sjeda na stolicu, za njom trčkaraju dvije osobnosti)*

**Edita:** Već tjedan dana nisam čula Dominika… mogla bih mu poslat poruku da provjerim diše li! *(govori na glas sadržaj poruke*) Bok Dome, mogli bismo van ovaj vikend, što kažeš? Iiii, pošalji! *(Edita se vedro nasmijala dok je slala poruku te nastavlja surfati po instagramu)* Da vidimo, što ima na Instagramu, možda je tamo pokazao nekakve znakove života. *(zadubljeno gleda u mobitel)*

**Osobnost 1:** Vidi ih Edita, dobro pogledaj, kad ćeš ti biti kao one? Ravan nos, lijepo tijelo, o licu nećemo ni pričati! A tek kosa!!! *(podrugljivo i kao da je u šoku)*

**Osobnost 2*:***Vjerujem Edi da znaš da si podjednako dobra kao i one. Grubljih crta lica, grublje odrađenih pramenova, ali dobar prijatelj, čista srca i plemenitih namjera. *(govori polako i umirujuće, ohrabrujuće)*

*(Edita si gleda kosu, nos i tijelo u ogledalo)*

**Edita:** Sigurno nije do mene što mi ne odgovara na poruku, možda nije raspoložen. Ne znam kako bi mu mogla više pomoći kada ne prihvaća moju pomoć. Mada, on zna da sam tu uz njega na ovaj ili onaj način. Valjda bi rekao da mu kako mogu pomoći.

**Osobnost 1:** Možda je upravo u tome problem! Uvijek glumiš majku Tereziju. Uostalom, ako nije do tebe, do koga je? Vidiš li kako izgledaju sve djevojke u tvojim godinama? Edi, ti si cirkus. Tko bi od tebe takve primio pomoć. Pomozi prvo sebi.

**Osobnost 2:** Šuti, ti tamo, vraže, iz kojeg kruga Danteovog pakla si se usudila popet na površinu. Ne slušaj je Edita. Stay on the bright side.

*(u tom trenutku Dominik odgovara i Edita uzima mobitel u ruke)*

**Edita:** Ahhh! *(uzdahne teško, vidi joj se izrazita promjena na licu)*

**Osobnost 1:** Ha, vidiš, čak te ni on ne želi. Rekli smo ti, nikad mu nećeš biti dovoljno dobra, a ti uporno glavom kroz zid. *(rukama kao da crta zid i lupa glavom, nakon čega se podrugljivo smije)* Ti si mu samo još jedna prosječna cura koja će mu biti zanimljiva 2, 3 dana, a onda si opet u košu s drugima.

**Edita:** Ne, ne, ne, ne! Sigurno nije tako!

**Osobnost 1:** Edi, morat ćeš sama smisliti autosugestije. Ja te jedva gledam, kamoli da te tješim. A onajjj sjećaš li se kad si ispustila vjetar u petom razredu? *(smijeh)*

**Edita:** Ne, to nisam bila ja. *(opravdavajućim tonom)*

**Osobnost 1:** A kad si se prosula po školskim skalama baš se Dominik penjao u školu? *(glasno se smije uz iritantni, glasni govor)*

**Edita:** A kad sam se na ekskurziji počela tresti na vlaku smrti, gotovo sam se ispovraćala po cijelom razredu.

**Osobnost 1:** DOSTA! SAD SVI DOSTA! *(zagrmi glasno i oštro, a osobnosti se sruše na pod).* Edita se ne srami Edite. (udari se po prsima) Edita postoji. Edita griješi! Edita živi! *(kaže to sve tiše, gradacijski, dramatično)*

**SCENA 4**

*(Veronika zove Editu)*

**Veronika:** Pozdrav Edi, što radiš, imaš li vremena?

Da, razumijem, ma samo bih kratko, nemam se kome izjadati. Znaš, roditelji više za mene nemaju vremena, opterećeni su svojom rastavom, ratuju oko mene i brata, razvlače nas na sve strane. Čas u jednog, pa u drugog, pa je kriv ovaj, pa je kriv onaj. Sve se promijenilo, a i stanje u školi nije baš bajno. Dosta mi je, Edi. Čuješ li? Dosta mi je!

*(Edita je u svojim problemima i ne želi slušati prijateljicu, brzo završe razgovor, Veronika je potištena jer nema s kime popričati)*

**Veronika:** U redu, žao mi je ako sam te opteretila.

**Osobnost 1:** A šta je, šta je, tugo moja na drugoga prijeđi. Nije samo da roditelji nemaju vremena za tebe. I prijatelji te skidaju s telefona.

**Osobnost 2:** Pusti je! Zar je malo do sada propatila?

**Veronika:** U pravu je, imam osjećaj da mi se sva vrata zatvaraju pred nosom. Roditelji se ne pitaju kako nam je, prijatelji nemaju vremena zbog nekih svojih ljubavnih drama, da se obratim i psu zarežao bi da ga ostavim na miru.

**Osobnost 1:** (slavi) Tako jee. Tako jeee! *(odlazi sa scene i pjevuši Severinu pjesmu kad si sam)*

**Osobnost 2:** Verči, proći će i ova oluja, neka je ovo najgore što će ti se u životu dogoditi. Samo jedna grba na putu. Cijeli život je pred tobom. Nećeš se sada zavijatiu crno.

**Osobnost 1:** *(viče iz prikrajka, kao jeka) :* haha grba, grba, kao u Quasimoda, na grbu zapne preko grba padaš…

**Veronika: Bože baci kamen i dobro pogodi.**

**Osobnost 2**: Rješenje koje tražiš u tebi je samoj. Nad roditeljima nemaš kontrolu, ali nad onim što nosiš u sebi i što postaješ itekako imaš.

**Veronika:** (promišlja neko vrijeme, duboko uzdahne) : A Dominik…

**SCENA 5**

*Veronika ostaje sjediti, dolazi Dominik, a zatim i Edita.*

**Pripovjedač:** U jednom paralelnom, puno jednostavnijoj stvarnosti. *(klanjanjem se odvaja od likova i pozornice)*

**Veronika (Editi):** Trebala sam te, teško mi je, usamljena sam!

**Dominik (Editi):** Oprosti mi! Cijenim tvoje prijateljstvo!

**Edita (obojici):** Trebam vas oboje! Vaš sam stup! (okrene se prema njima): Volim vas!

Domagoj (Editi): I ja tebe!

Domagoj (Veroniki): Ali, i tebe!

Veronika (Domagoju): I ja volim tebe!

Veronika (Editi): Naravno, i tebe!

*Dižu se likovi i osobnosti ulaze. Pokazuju na publiku prstom i obraćaju im se dajući finalni savjet.*

**Svi zajedno:** Kod sviju smo vas. U glavi jesmo, ali izbaci nas van. Za sve ima mjesto zato pažljivo biraj da ne budeš izigran i razočaran.

*Dramska družina se klanja uz pjesmu All you need is love…*